LidanRubinov/Halacha-QA huggingface dataset:
שאלה: תפילה באוטובוס תקוע במירון, ולעבור בין שתי נשים בימינו: לכבוד הרב, רציתי לדעת: עליתי על אוטובוס ממירון לירושלים, בשעה 4:30. נתקענו בפקק ליד הציון עד שעה 0700-0730. ראיתי שאני עומד להפסיד את זמן קריאת שמע בירושלים, וחששתי שגם את זמן התפילה (1030) אני אפספס. לפיכך הנחתי תפילין והתפללתי את כל תפילת שחרית באוטובוס בישיבה. שאלתי היא האם נהגתי נכון, בהתחשב בכך שהתפללתי תפילת עמידה בישיבה, וזאת הן מפני שהנהג לא היה מאפשר לי לעמוד, הן מפני שזה איפשר לי יותר ריכוז (מהטלטלות של האוטובוס) - או שהייתי צריך לומר את קריאת שמע, ולהמתין עם תפילת העמידה לירושלים גם במחיר של חלוף זמן התפילה. 2. במקומות כמו מירון אך גם בתחנה מרכזית, שוק, רמי לוי וכדומה מסתובבים קהלים מעורבים. אני מנסה בשגרה לא לעבור בין שתי נשים ולא להיות במצב שאישה עוברת ביני ובין גבר נוסף. במקרים שזה כן קורה אני אומר את הפסוק "אל מוציאם ממצרים כתועפות ראם לו, כי לא נחש ביעקב ולא קסם בישראל, כעת יאמר ליעקב ולישראל מה פעל אל". והשאלה היא, במקרים של ציבור גדול אני מרגיש קצת פסיכופת לומר את הפסוק כל הזמן. האם מספיק לומר אותו פעם אחת בכניסה? האם יש פתרון אחר? האם אין סיבה לחשוש מהעניין בימינו בארץ ישראל וכו.
תשובה: א.יפה נהגת ב.ראוי להשתדל מאד להמנע ממעבר בין שתי נשים כדינא דגמרא. כשאין ברירה, אפשר להחזיק ספר בידיים ולעבור. אם אין ספר, להחזיק את הציציות ביד ולעבור.
שאלה: תשובה: לרב לפני חודש וקצת יותר אני וחבר הלכנו לטייל והגענו לחוף הים וראינו דברים שלא היינו צריכים לראות, ועכשיו אני לא מצליח להפסיק ללכת לשם מה לעשות? האם בורא עולם יסלח לי על זה אי פעם?
תשובה: בוודאי. יש דרך לתשובה ותיקון. מספיקים ללכת. במקום זה עושים דברים טובים. וכך הופכים את ההליכה הרעה למקום של צמיחה טובה. אתה יכול ללכת בדרך זו?
שאלה: לא חשוב היחס כלפי האתיופים: למה תמיד היחס כלפי אנשים מהעדה האתיופית יהיה לרעה? ולרוב מצד המגזר החרדי.
תשובה: לא ברור לי למה הכתרת את השאלה הזו בתור שאלה "לא חשוב". קשה למצוא הרבה דברים שהם ברמת החשיבות העליונה כמו השאלה זו. אלו הדברים החשובים ביותר   ענייני בין אדם לחבירו, אנושיות, מוסריות, אהבת הרעים   יסוד היסודות של התורה, "זה כלל גדול בתורה". השאלה שלך בנויה מהנחה עובדתית, שכנראה היא נכונה (אם כי אני מקווה שהיא לא נכונה, או לפחות בתהליכי שינוי) וביקורת על ההתנהגות הזו. הביקורת אכן נכונה מאוד והיא מטילה על כל יראת השמיים שלנו צל כבד מאוד. אנחנו צריכים לראות בהם את מי שהם באמת   בני עמנו, אזרחי ארצנו, בני אדם שנבראו בצלם אלוקים   בדיוק כמונו. אין כל סיבה ואין כל מקום לכך שהיחס יהיה יחס לרעה, ואם הוא אכן כך   צריך לעשות תשובה גדולה ולשנות את דרכנו, כדי ללכת בדרכו של אברהם אבינו וכל אבותינו הגדולים, שלא התייחסו בצורה מבישה. אדרבא, הבה נתקן.
שאלה: לא חשוב: הרב אני בן 13 ולומד בישיבה תיכונית וכבר הרבה זמן אני מרגיש שאני רוצה להקדיש את חיי רק ללמוד תורה אבל הבעיה היא שאני לא בא מבית דתי וקבלתי הצעה מהרב של הישיבה הקטנה לעבור לכיתתו ששם לומדים יותר מקצועות קודש אבל עושים שם בגרות מינימלית ואמי מתנגדת לכך מה לעשות?
תשובה: על אף שיש ערך יותר בישיבה קטנה עם בגרות מעטה, מישיבה תיכונית עם בגרות רחבה ומיעוט תורה, אתה בגיל שאין בך עדיין דעת ובגרות להכריע נכוחה על חייך ועל כן תקשיב להוריך שיכולים להעריך טוב יותר מה נכון עבורך. ועל כל פנים נסה להסביר שוב להוריך ולשכנע אותם לסייע לך בזה.
שאלה: לשון הרע: לפני מס שנים דברתי עם בעלי בטלפון ולא ידעתי שהוא על דיבורית.היה איתו עוד אדם באוטו.הערתי לתומי על מישהו,עורך דין,שאשתו התחילה לעבוד כקבלנית בניה,שכנראה אין מספיק פרנסה בעריכת דין.מאז התחרטתי על כך מאד ואפילו אמרתי לאותה אישה שריכלתי עליה.האדם השלישי מכיר את הנפשות אך אין לי קשר איתו.בכל יום אני מתחרטת ומבקשת לכפר על דיבור זה ואינני יודעת כיצד.מאז אותה אמירה אותו עורך דין חווה קשיי פרנסה לדאבוני וגם אני ובעלי. קיבלתי על עצמי להיזהר מאד בלשון הרע ולהימנע מכל רכילות. אותו דיבור מציק לי מאד.איך מכפרים על כך ומסירים א הקיטרוג שאולי נגרם בעקבות זה?אני מתפללת על הפרנסה של הזוג ההוא,לפני שאני מתפללת על שלנו.
תשובה: ראשית, יישר כוח שאלה בין הדברים המטרידים אותך. כך ראוי לעשות, ולחפש בעצמנו את הדרכים בהן לא נפגע ולא נבייש ולא נדבר לשון הרע. מדברייך עולה שאת נמצאת זמן רב בעולם התיקון. לא ברור כלל שהדברים היו בגדל לשון הרע, את התחרטת על הדברים, ריצית את האישה שעליה דברת, הפכת את התקלה שהייתה לך למנוע תיקון של קבלה להיזהר מאוד בלשון הרע, ואת מתפללת על אותו זוג. את הולכת בדרך הנכונה, ובאופן פרדוכסלי הדבר הנכון ביותר לעשות עתה הוא דווקא להשתחרר מאותו אירוע. דווקא השיבה האובססיבית לאותו זמן ואותו מקום משתקת אותך וגורמת לך מצוקה קשה, והיא לא מקדמת שום דבר   לא אותך, לא את בעלך, לא את זו שדברת עליה ולא את מי ששמע את הדברים. זה הסימן המובהק שכדאי לחדול מלעסוק בנושא, לראות אותו כמתוקן, ולהמשיך הלאה בדרכך הישרה. והרבה שמחה
שאלה: מכנסיים בטיולים ועבודה לבנות: קראתי פה ממגוון השאלות שנשאלו בנושא ואף ניסיתי לחפש בספרים אבל לא מצאתי תשובה ברורה- מכנסיים לבנות מותר או לא? הבנתי שזה תלוי מצב ותלוי סוג המכנס. אז השאלה היא כזאת: האם, מטעמי נוחות בלבד, ניתן ללבוש כמדי עבודה מכנסיים רחבות מאוד ובמידה גדולה? (עבודה שדורשת מכנסיים כמובן ולא עבודה משרדית וכ ו) אני כמובן מתכוונת רק בזמן העובדה, לא כולל הדרך לעבודה ומה שבניהן, אלא ממש רק במזמן העובדה וכאשר אין אפשרות למצוא עבודה חלופית שתאפשר הליכה עם חצאית. ובאותו נושא, האם בטיול עם חברות (רק בנות.) כאשר אנחנו עושות מסלול מבודד, מותר ללכת עם מכנסיים? (רחבות אבל לא עד כדי כך, כאלה שכן קצת מטשטשות את הרגל אבל רואים שזה מכנס) או שעדיף ללכת עם חצאית מעל? כי בד"כ החצאית מתנפנפת כאילו היא כלל לא נמצאת ואין לה שום השפעה מלבד הסכנה שהיא עלולה להיתפס בכל מיני דברים ולגרום לנפילה. והאם הדין של מסלול מבודד הוא כדין מסלול לא מבודד? מראש!
תשובה: מכנסיים רחבות מאד (אלדין)- מותר כשיש צורך. מכנסיים צרות- אסור, גם בעבודה וגם בטיול. בטיול- מכנסיים מתחת לחצאית.
שאלה: מתי מפסיק מנהגי אבלות: אח שלי הקפדן אומר לי שבל"ד מפסיקים מנהגי אבלות ולפי אני ודעתי מפסיקים כבר בל" ג בעומר
תשובה: בס ד ברכה לשתי הדעות יש מקור ראו: הרב אביע ד סנדרס
שאלה: מחמצת לגבינות: רציתי לשאול בבקשה אם מחמצת לגבינות עיזים ויוגורט עיזים בהשגחת בד"צ, כשרה לפסח? האם החיידקים מגודלים על מצע דגנים?
תשובה: הוא כשר לפסח בתנאי שמצויין כך על גבי האריזה.
שאלה: פרשני המקרא: מדוע כשמדברי על רשי אומרים "רשי אומר ועל יתר הפרשנים מוסיפים את ה הידיעה. הרמבם אומר הכלי יקר אומר הרמבן הרב קוק וכו ב משה שרייבר
תשובה: דומני שזה בגלל הפרוש שלו לתורה שנקרא רש"י. לעומת שאר הרבנים שנקראים בשמם הרב - רבנו משה בן מימון. אייל משה
שאלה: בעל קרי בימינו: ב"ה הרב, מה ההלכות בימינו בעניין בעל קרי, לגבי טבילה, תפילה, לימוד, וכו?
תשובה: מותר בכל אלה שבטלה תקנת עזרא. ואמנם מהרמב"ם משמע שנהגו בכל זאת לרחוץ ט  קבין לפני תפילה, אך למעשה מנהג זה לא התפשט ולכן מותר ללמוד וכו  גם ללא רחיצה. והמחמיר לרחוץ בכל זאת בט  קבין תבוא עליו ברכה, ובלבד שאינו מטריח בזה אחרים ואינו מבטל חברותא וכד.
שאלה: ל"ג בעומר: אחי רוצה לדעת מתי אפשר להתגלח,האם זה היום או מחר,אנחנו אשכנזים?! וחג שמח!
תשובה: בס ד יש מחלוקת פוסקים אם בל ג בעומר או בל ד בעומר- בכל מקרה לאשכנזים היום כבר אפשר להתגלח. הרב אביע ד סנדרס
שאלה: שמירת נגיעה, צניעות, וכל השאר.:. קוראים לי. אני בת 14. נורא קשה לי כל הקטע הזה של הצניעות. כי למה יש את זה? בגלל שלבנים יש כל מיני חשקים. אז למה אני צריכה לסבול מיזה? ואני לא אומרת שאני ילך עם מכנסיים או משו ולא יהיה דתיה. פשוט. כן. באלי ללכת עם חולצה קצרה. וכן. באלי ללכת עם חצאית יותר קצרה. למה בכלל יש את זה?וגם יש עוד נושא. שמירת נגיעה. אני לא רוצה חבר וגם לא רוצה לחבק בנים. אבל רני כן חברה טובה של בנים ואני כן מידי פעם נותנת להם כייפים, יד, סתם כזה. אבל יש נגיעות. פעם זה היה ממש. היום כבר פחות, אבל עדין יש. למה שומרים נגיעה? זה חובה? אם אני לא ישמור. מה יהיה לי? וסליחה על כל הבאלגן שכתבתי פה.
תשובה: את משתפת באופן מאוד גלוי: "כן, בא-לי ללכת עם חולצה קצרה. וכן, בא-לי ללכת עם חצאית יותר קצרה." עכשיו בואי נשאל: מהיכן בא-לך מה שבא-לך? אל תזלזלי בשאלה הזאת. נדמה שזה פשוט אבל זה לא פשוט. כדי להמחיש זאת אני אראה לך שיש עוד אפשרויות של לבוש שלא בא-לך: מדוע לא בא-לך ללכת יחפה? מדוע לא בא לך - במקום חצאית קצרה יותר - ללכת עם חולצה קצרה יותר, שכולם יראו לך את הבטן? מדוע לא בא לך ללבוש את הגופיה על החולצה? לא המצאתי את הדוגמאות שנתתי כאן - היו תקופות שזו היתה האופנה - ואז בחורה היתה כותבת: "בא-לי ללבוש חולצה קצרה. בא-לי ללכת יחפה." בקיצור - אני מנסה לטעון שהדברים לא באים לנו באמת בגלל בחירה שלנו - אנחנו מושפעים מהסביבה שלנו, אבל לא מודעים לכך ולכן נדמה לנו שזה סתם "בא-לי", זה לא "בא-לי" זה השפעה של מה שאני רואה מסביבי. עכשיו נחזור ל- חשקים  של הבנים. זה לא רק חשקים של בנים - זה גם חשקים של בנות. אני בטוח שאת תסכימי איתי שגם הבנות לא מתנהגות בדיוק אותו דבר כשאין בנים וכשיש בנים. גם בשאלות שלך על שמירת נגיעה: האם אינך מרגישה שנגיעה בבן זה לא כמו נגיעה בבת? בקיצור - ככל שמתבגרים מרגישים ומבינים שהקשר עם בנים שונה מהקשר עם בנות. יש מתח בקשר עם בנים וזה מתבטא גם במבט ובוודאי בנגיעה. המתח הזה הוא חלק מהבריאה הנכונה שהקב"ה יצר בעולם. מהרגע שנוצרה האישה נאמר לאיש ולאישה שהם צריכים להקים משפחה "על כן יעזוב איש את אביו ואת אמו ודבק באשתו." המתח הזה נועד להביא קרבה גדולה ושמחה גדולה בקשר שבין איש ואישה - אבל זה צריך להיות קשר מסודר וקבוע, קשר של ברית נישואים. בעולם החילוני מזלזלים בקדושת הקשר הזה: בנים ובנות יוצרים קשרים של קירבה וחיבה בלי כל התחייבות משמעותית וכך שוחקים את הייחוד שצריך להיות בקשר הנישואים. היהדות דורשת ומעודדת צניעות, בנים ובנות ישמרו על מרחק מכובד גם במראה וגם במגע   עלינו להפחית את המתח שבין בנים ובנות עד החתונה.
שאלה: נטילת ידיים עם טבעת: בע"ה עוד שלושה חודשים אני מתחתנת, מהרגע שקיבלתי את טבעת האירוסין אני לא מורידה אותה. אני יכולה ליטול ידיים בבוקר יחד עם הטבעת? (בבוקר האצבעות מתנפחות אז אני בכלל לא יכולה להוריד אותה.) לנטילת ידיים של לחם אני יכולה להשאיר אותה? אותו הדבר גם עם טבעת הנישואים?
תשובה: לך. לפני התשובה- ברכת "מזל טוב". שיהיה בשעה טובה. אם אינך מורידה את הטבעת גם כאשר את לשה בצק (בידיים, כמובן, לא במערבל חשמלי.) אז את יכולה להשאיר הטבעות גם בשעת נטילת ידיים בבוקר ולאכילת לחם.
שאלה: ילדים מנשואים קודמים: אני נשוי פעם שנייה כאשר מהנשואים הקודמים יש לי 2 ילדים ומהחדשים ילד אחד. הנשואים הקודמים התפרקו לא באשמתי, אני לא יזמתי אותם והם נגרמו ויוזמו ע"י גרושתי. במשך השנים גרושתי גידלה את הבנות וכיום הן בנות גדולות לאחר צבא, אחת נשואה והשנייה לא. אשתי החדשה מתיחסת מאוד מאוד יפה לשתי בנותיי, מכבדת אותם, מתענינת בהן, הבית שלנו תמיד פתוח עבורם ולקראתם, הן תמיד מוזמנות וחשוב לי לציין שאשתי אף פעם לא הסיתה או ניסתה להסית אותי נגדם (במיוחד בנושא כספים ולהפך). אחת הבנות.פגעה בי ובאשתי לאחרונה בצורה כזו שלא ניתן לעבור לסדר היום מבלי שהיא תתנצל לפני ולפני אשתי, בעבר בלעתי ועברתי לבדר היום על הפגיעות בי ממנה אבל הפעם היא הגזימה וירקה לבאר שממנו היא שותה, ניסיתי לשוחח איתה ולהבהיר לה שזו אשתי באם תרצה או לא תרצה אבל היא בשלה, כנראה מרחמת על אימה שנמצאת במצב כלכלי וחברתי לא קל אבל כל זה לא באשמתי. מה לדעתכם עלי לעשות : 1. לנתק מגע בשלב זה ממנה?, כי בכל המקרים הקודמים אני יזמתי פגישה איתה, בלעתי, נחנקתי ושתקתי ועברתי לסדר היום על מנת לא לפגוע ביחסים. 2. להמתין שהיא תתקשר על מנת לשוחח על הנושא (מה שלדעתי לא יקרה - השיחה)? 3. או ליזום איתה פגישה כבעבר? למרות שהיא פגעה בי ובאשתי קשה מאוד וזה לא קל עבורנו לעבור לסדר היום כי לא עשינו לא דבר ולא אשתי אשמה בגרושים של הורייה. באם אני אפנה אליה הפעם לא נעשה לזה סוף וזה יחזור בעתיד שוב. מה המלצתכם עלי לעשות?
תשובה: הסיפור שאתה מספר מכאיב מאוד. לכל הצדדים. יהיה זה חוסר אחריות מצידי לומר דברים חתוכים עליו, שהרי אני לא מכיר את הנפשות הפועלות, לא מכיר את ציור העולם כפי שהוא מצטייר בעיני הבת הלא נשואה שלך, וכדו. ואם כן   איך אוכל לומר דבר מה שהוא נכון? על כן, לצערי, איני יכול לומר לך מה נכון לעשות. אולם אני יכול לסייע בדבר אחד: בשעה שיש ספק לאדם כיצד לנהוג   הוא צריך לשאול את עצמו קודם כל מהי נקודת המוצא של ההתנהגות הראויה, ואז לשאול את עצמו האם יש לו סיבות המכריחות אותו לסטות מנקודת המוצא. פעמים רבות אנו סוטים מנקודת המוצא, כשמתברר שכך נכון לעשות, אולם קודם כל אנחנו מנסים לנהוג בדרכה. נקודת המוצא היא שעל ההורים להכיל את הילדים. אני מניח שעוברות על בתך הלא-נשואה תחושות מאוד קשות (שלא קשורות כלל לשאלה האם הן מוצדקות  ולא קשורות כלל להצדקת ההתנהגות שלה), ואת התחושות האלה ההורים צריכים לנסות להכיל כנקודת מוצא. לא יהיה זה נכון לנתק מגע עם ילדים כנקודת מוצא לדיון, וגם לא להמתין. להפך, כל כך נכון לנסות, לדבר, לא לנסות לכפות התנצלות אלא לפתוח ערוץ של שיחה כנה ואינטימית, לנסות לא להיפגע מילדים ולא לסחוב פגיעות   זו נקודת המוצא. אם אתם מסוגלים ללכת בדרך זו   לכו. אם לא   אז מתחילים לבחון את האלטרנטיבות השונות. אני מקווה שעזרתי במעט לעשות סדר בדברים, ואם אוכל לעזור עוד   אשמח.
שאלה: שירות לאומי: בנהחה שהייתי כבר בצו ראשון (אבל יידעתי מראש שאני שומרת שבת, ואני מתחזקת), הצהרתי שאני דתייה ברבנות הראשית, אך השאלה היא, במידה ויזמנו אותי לדיון כדי להוכיח שאני אכן מתחזקת, איזה סוג של שאלות יכולים לשאול אותי, כדי שאדע פחות או יותר מה עליי לענות.
תשובה: תעני רק את האמת. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: גילוח על ידי סם: מה הגדר ההלכתי של גילוח על ידי סם(משחה וכדומה)?
תשובה: שלו  וברכת ד  אם אין תער הדבר מותר, כיוון שהתורה אסרה גילוח על ידי תער. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אישות אחרי הפלה: עברתי הפלה והרופא אמר לי לא לקיים יחסים ל14 יום מהציטוטק האחרון, אבל אני טובלת שבוע לפני זה (14 יום מאז שהשק יצא). לא בדיוק בא לנו להימנע, אבל אם חייבים, חייבים. מה אפשר לעשות?
תשובה: ע"פ ההלכה אתם חייבים לציית להוראת הרופא מצד הבריאות שלך, ובנוסף אם מדובר בולד ארבעים יום ומעלה אכן יש להמתין שבועיים מהוצאת השק כעל ספק נקבה ולא לטבול לפני כן. על כל פנים, אם אין מניעה רפואית אין לדחות טבילה, אולם למעשה קשה לעשות הפסק טהרה לאחר ציטוטק בשל הדימום מכיווץ הרחם. מעתה שתהיינה בשורות טובות
שאלה: טבילה במקווה לנערה לא נשואה: יש לי חבר שהתחזק באמונה לאחר שנכנסנו לקשר והוא סחף אותי איתו. התחלנו לשמור נגיעה רק בזמן של הנידה (שבוע מחזור שבעה ימים נוספים). הוא רוצה שבסוף הזמן הזה אני אלך לטבול במקווה ושאלתי היא אם כנערה לא נשואה אני צריכה לעשות את זה או שאולי אפילו לא יתנו לי להיכנס לשם בשל גילי הצעיר?
תשובה: וברכת ד  לא יתנו לך, ואין זה ראוי שנערה לא נשואה תטבול, כיוון שיכול להביא לידי כשלונות גדולים, ואין כל היתר נגיעה גם לאחר המחזור (עד הנשואין). על כן המשיכו להתחזק ושמרו נגיעה כל הזמן עד החופה אי"ה בשמחה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: בד  ץ נווה ציון בהגחת הרב כהן: האם בד"ץ נוה ציון בהשגחת הרב כהןגם נכלל ברמת המהדרין עופות אלה וגם הבקר נמכרים בחנויות הבשר של אשפר ו ברוריה זמירי
תשובה: הוא לא כ"כ מצוי אבל הוא כן נכלל ברשימה.
שאלה: חלום חוזר: שמי ספיר בוכריס,בת 23 מאשקלון.לאחרונה נותק ביני לבין מישהו שיצאתי איתו הקשר. כבר חודשיים. מאז אני כבר כמה פעמים חולמת עליו (5 פעמים) כל פעם חלום אחר אבל אם אותו תוכן של בקשת סליחה. רציתי לשאול האם חלום שחוזר על עצמו ככה אומר משהו? אשמח לתשובה. ויום טוב :)
תשובה: החלום אומר שאת חושבת עליו במשך היום, וממילא מופיע גם בחלום. את צריכה לבדוק בעצמך האם לדעתך שייכת כאן סליחה או לא, ואם אינך יכולה להכריע לבד, גשי לאדם חכם שיעזור לך. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אהבה נכזבת: יש מישהי שאני אוהב מאוד, ואחרי חששות רבים אזרתי אומץ והצעתי לה חברות, אך לצערי היא סרבה לי. מאז אני מרגיש מדוכדך, ובכל פעם שאני רואה אותה, הלב מתכווץ מכאב! לאחרונה גם שמעתי שיש לה מישהו, מה ששבר את ליבי עוד יותר. מה אני עושה?!
תשובה: כל ציפיה שנכזבת גורמת לצער, וציפיות של אהבה מכאיבות ומייסרות פי כמה. זו באמת הרגשה קשה. אבל לפני  מה הלאה, אולי כדאי להתבונן קצת בציפיה הזו, ולראות שהיא היתה מורכבת מהרבה דמיונות ופנטזיות, וקצת פחות על עובדות. א. למה אתה מתכוין כשאתה אומר שאהבת אותה? עד כמה הכרת אותה באמת? ידעת איך היא מתמודדת עם קשיים, איך היא מגיבה כשמשהו מכעיס אותה, כמה היא משקיעה בעבודת המדות? או שאולי התלהבת מהמראה שלך, מאיך שהיא מדברת, או עושה רושם בחברה? אהבה לא מסתכמת ההתלהבות או פרפרים בבטן, אלא נובעת מהיכרות עמוקה, והערכה של האישיות. ב. את עצמך אתה מכיר? אתה כבר יודע מה אתה רוצה לעשות בחיים? בשביל מה להיכנס למערכת רגשית סוחפת של קשר עם בחורה, שתגזול ממך את שנותיך היפות לעיצוב האישיות? במקום להתרכז בבנין האישי שלך, בעבודת המידות, בלימוד תורה, בגיבוש תפיסת עולם, תהיה עסוק כל הזמן ב"מה היא חושבת על זה?", "ואיך היא תגיב על מה שאני אומר?", "והיא תאהב את המתנה שאני אביא לה?" נסיון של הרבה נערים ונערות בגילך, ואפילו קצת יותר גדולים, מעיד שהם בזבזו המון כוחות נפש לריק, על חברויות שוא שירדו לטמיון. ג. כשתחליט להתרכז בבנין האישיות שלך, לקחת אחריות על החיים, ולמלא אותם בתוכן - אז לא יהיה מקום לכל מיני מחשבות והרגשות להתנחל אצלך בלב. קבע לך עיתים ללימוד תורה אישי משלך, תציב לעצמך אתגרים בעבודת המידות, תחשוב על דברים שאתה אוהב לעשות   לקרוא, תחביבים, ותשקיע בהם. כשהחיים מלאים וקבועים בעשיה והתקדמות חיובית, לוקחים בפרופורציה את הדברים שמפריעים ומטרידים אותנו. כשתחליט שאתה בשל ורוצה להתחתן, אז יהיה הזמן להשקיע בתחום הזה. בינתיים, תכוון את הכוחות אל העתיד שלך. בהצלחה, אבישי batelam gmail.com
שאלה: גט לחומרא: אני חי עם בת הזוג שלי ואנחנו ביחד כבר שני וחצי היא גרושה עם ילדה שהיא הייתה נשואה בעלה בגד בה ואז היא התגרשה ממנו אולם לאחר הגירושים הוא ביקר אצלה כמה פעמים והם עסקו בתשמיש כיום הוא התחתן בשנית,אם ניאלץ לחזור לבית דין אני כמעט בטוח שהוא לא יהיה מוכן,האם צריך גט לחומרא במקרה זה?
תשובה: וברכת ד  השאלה רגישה מדי ואין מקובל לענות עליה באינטרנט, יש לפנות לבית הדין באזור מגוריכם לבדוק את הנושא, ויפה שעה אחת קודם. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מלאכים בהר סיני?: ראינו בתרגומים כי השם נראה למשה בסנה הבוער במלאך השם. ראינו גם בתרגום לדברים פרק לג פסוק 2 כי מלאכים היו נוכחים במעמד הר סיני. השאלה שלי היא: האם גם במעמד הר סיני השם נתן תורתו ביד מלאך השם כפי שהתגלה למשה בסנה הבוער?
תשובה: וברכת ד  ד  לא נתן בהר סיני את הלוחות, רק השמיע את קולו, וזה היה קול חזק במיוחד שלא מדרך הטבע. את הקול שמעו כל ישראל (לפחות שתי דברות ראשונות, ומשה שמע את כל עשרת הדברות). הקול היה מהקב"ה "מן השמים השמיעך את קולו. ודבריו שמעת מתוך האש". בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מנסה להאמין אבל קשה לי.: רציתי לדעת איך אפשר להאמין בדבר שאני לא רואה? לפני כמה ימים סבא שלי נפטר, קשה לי אחרי דבר כזה להאמין בקב"ה.ולחשוב שהוא רוצה בטובתי. אני באמת מנסה ורוצה להאמין! אבל לא יודעת. אני מרגישה שכל מה שאני עושה, זה לא באמת ממני - אלא בגלל שחינכו אותי לזה. אבל אני לא רוצה ככה! אני רוצה להאמין מעצמי, ולעשות מצוות, ללכת בצניעות והכל - מעצמי, ולא בגלל שההורים שלי אמרו לי.
תשובה: לך יקרה, דבר ראשון תרגשי לנו להשתתף בצערך על סבא. ולהגיד לך שאת לא היחידה שאיזה שהוא משבר או קושי, במיוחד דבר כזה גדול, גורם לה לתחושת ערעור, ואולי גם לנסות לספר לך מה יכול לגרום לך להבין דברים קצת אחרת. יש שאלות ויש תשובות, צריך רק להרים את הכפפה, להעז לשאול ולחפש תשובות. ומצוין שאת עושה את העצירה הזאת ושואלת שאלות. כי בעצם מה שיש לך פה, זה אנרגיה גרעינית מדהימה לקדם את עבודת ה  שלך, רק תזכרי שעצם זה שלא תמיד מבינים את הכול זאת ההוכחה הטובה ביותר שמדובר בדבר האמיתי. כי אם הכול היה כל פשוט וכל כך מובן, אז זה רק היה מראה עד כמה היהדות היא כזאת פיצית, ככה שהיא נתפסת בשכל שלנו בלי שום כלום בעיה. שאנחנו ילדים קטנים אנחנו מאמינים בתמימות. ההורים שלנו דתיים, זה החינוך שאנחנו מקבלים. וכשהדודה שואלת מה נשמע? התשובה שתספק אותה היא ב"ה. אבל לא זאת התשובה שתספק אותנו לנצח. זה השלב שאם לא נעמיק בתוכנו את ההבנה והאמונה יתמוסס לנו הקשר בין ה דת    המצוות לאלוקים. זה כמו מחשבון. את חושבת שבגלל שיש מכונה שתעשה את זה עבורם, ילדים לא צריכים ללמוד איך לעשות חשבון פשוט? אנחנו צריכים להבין שאנחנו לא מקיימים מצוות כי בעבור זה נזכה לעושר הגדול, או לאיזה הצלחה מטורפת - אלא קודם כל, ומעל הכל אנו מקיימים מצוות כי אנחנו מאמינים שהמצוות הן אמת. שהתורה היא אמת. ושהקב"ה הוא האמת הגדולה של העולם כולו. אני לא אומרת שאין שאלות, ואין תהיות. אבל הדרך לפתרון היא בירור עצמי. על ידי כנות אישית גבוה, מודעות עצמית, ומחשבה פתוחה- ללכת ולברר את כל הנקודות הכואבות, המפריעות, ולמצוא נקודות שמחות, ופתוחות שהאמונה יכולה לחדור דרכן. איך מבררים? בלב ובשכל. בלב- מנסים להרגיש, על ידי פעולות שמעוררות רגש- תפילה, דיבור, כתיבה - על מציאות הבורא, על אהבתו, על אמונתו בנו, על הקשר האבסולוטי ביננו לבינו. בדרך שאת הכי מתחברת אליה. בשכל - במילה אחת - לחקור. לקרוא, לשאול, לחפש, תשובות "עיוניות" לכל השאלות שמציקות. גם השכל וגם הרגש צריכים לעבוד יחד. חשוב שהשכל ייתן גיבוי לרגש, ויעזור לו להיפתח. וחשוב לחבר את הרגש למה שהשכל מצליח להבין. הפיתרון הוא בתוכנו. הפתרון הוא הרצון. וכשנרצה ממש ונעמיק בעצמנו -  פתחו לי פתח כחודו של מחט ואני אפתל לכם כפתחו של אולם. אז רצון כבר יש, ומה שצריך זה להמשיך ללמוד. הלב זה השריר שאחראי להחיות לנו את הגוף, והאמונה זה השריר שאחראי על הנפש, כמו כל שריר, הוא דורש עבודה. אם לא נחזק אותו, המצב שלו לא יהיה טוב. הוא יהיה מתדלדל. ולפעמים מצבי חיים מסויימים, דברים שקורים לנו בזמן או תקופה מסוימת, מנערים אותנו וגורמים לנו לחשוב על זה טיפה יותר. אנחנו ממליצים לך להיכנס לכושר. תבחרי לך את סוג הספורט המועדף עלייך - שיעורים לימוד קבוע מספר אמונה חברותא עם איזה חברה או מדריכה, מה שבא לך. ותיכנסי לכושר. ומה שחשוב שעושים כושר, זה להתמיד. מאחלים לך שה  יתברך ישפיע עלייך שפע של טוב שתראי ותרגישי שהוא טוב, ושתזכי לשמוח ולהתנחם מכל צער. כל הטוב, חזקי ואמצי,
שאלה: הריגת יתושים: כבוד הרב הגיע הקיץ, ואיתו היתושים. בלילות האחרונים התעוררתי מזמזומי היתושים ליד אוזני ומגירודי העקיצות. כרגיל אני קמה, מדליקה את האור ופותחת במצוד. בשבוע האחרון הרגתי פעמים יתוש שהפריע לי בלילה, ובכל פעם היה לי מצפון נוראי על שאני נוטלת חיים מהעולם. רציתי לדעת מה הגישה לנושא זה בהלכה, האם יש בהריגת יתושים בעייה? האם זה מותר? האם זה רצוי?
תשובה: אין כל בעיה הלכתית במחיצת יתושים ביום חול
שאלה: בשרי חלבי: השאלה שלי היא האם ביצה שבושלה בתבשיל בשרי נחשבת בשרית? או שהקליפה מהווה חוצץ?
תשובה: הקליפה לא מהווה חוצץ, והביצה בשרית. ראה שו"ע יו"ד צה, ב (כותח   תבשיל חלבי). אריאל (המשיב אינו רב)
שאלה: קשר.: הרב, יש לי שאלה, האם מותר לי מבחינה הלכתית לייצור קשר טלפוני ובאסמסים עם בן שגדול ממני בכמה שנים, שאני לא ממש יודעת אם ייצא מזה משהו? ואם זה לצורך התחזקות רוחנית? מותר ללמוד בייחד? ומה בקשר לזה שזה רק בטלפון? (והאם זה ר להיפגש.) :)
תשובה: כל קשר קבוע ועמוק בין בחור ובחורה יוצר ריגוש מיוחד. לעולם לא דומים הרגש וההתנהגות של בת עם בת או בן עם בן למה שמתרחש בין בת ובן. זו תכונה טובה וראויה - התורה מעידה על תכונה זו כבר בתחילתה: "על כן יעזוב איש את אביו ואת אימו ודבק באישתו והיו לבשר אחד". התורה מעוניינת שההתרגשות הזאת תהיה בסיס להקמת משפחה - לקשר קבוע וממוסד בינו לבינה. לכן אצל צעירה מגיל 18-19 ומעלה, כאשר קשר עם בחור יכול להבשיל ולהגיע להחלטה על הקמת משפחה - יש לכך הצדקה מלאה (בתנאי ששומרים על כל הגבולות ההלכתיים של ייחוד ושמירת נגיעה!). אבל אצל נערות צעירות יותר, קשר כזה יוצר מתחים שאין להם מוצא - לעיתים התוצאה היא נפילה בשמירת ההלכה. מנסיוני נוכחתי שגם קשר שמתחיל בהתכתבות וכד  מגיע מהר מאוד לפגישות וכל הסכנות שיש בקשר המוקדם והלא בשל. אם את מבקשת התחזקות רוחנית ולמידה תורנית שתהיה כשרה וטהורה, מצאי לכך שותפה (לא שותף), בהצלחה!
שאלה: ים ובריכה מעורבת: אני בחור כבן 20 וב ה בלי עין הרע אני מתחזק כבר כמעט שנתיים. ומדי פעם כמעט קבוע עולה לי הדאגה של הנוער של היום. הקיץ משנה לשנה יותר מתחמם והניסיונות גוברים ללכת לים ובריכה מעורבת. בנות שמתחזקות רוצות צניעות אבל אני לא מקנא במי שמתלבש ארוך בחום של היום ומה שהולך להיות. השאלה שלי היא כזאת, מדוע אנחנו סובלים בהתחממות כזאת במיוחד בארצנו?? למה אין את הישועה שתוכל לעזור לי ולחוזרים בתשובה לעבור בקלות את הקיץ הזה?? מה אפשר לעשות במצב כזה מה אתה מציע לי לעשות בכדי שיעבור לי הקיץ הזה בלי ליפול. אלירן.
תשובה: ראשית, יישר כח על ההתחזקות שעשית ועל רצונך הכנה להתמיד ולהתעלות. הלוואי על כולנו שנשאף להשתפר ולתקן כפי שאתה עושה. לגבי השאלה מדוע יש התחממות בארצנו - אין לי כלים לענות לשאלה זו. אולי כדאי לך לקרוא מאמרים על ההתחממות הגלובלית. כיצד עוברים את הקיץ ב? משאלתך אני מבין כי היו לך הרגלים של הליכה לים ולבריכה בימי הקיץ וכעת עניין זה מקשה עליך מאוד. נדמה לי כי הפתרון איננו נסיון לעקר מלבך את הרצון הזה בשל העובדה שכנראה הוא מושרש עמוק בך. מעבר לכך, בבסיסו של עניין אין פסול בהליכה לים וטבילה בבריכה בימות הקיץ. לכן, המלצתי אפוא היא שתמצא לך חוף נפרד או בריכה עם שעות נפרדות ותשהה שם כמה שחשקה נפשך. בשולי הדברים תוכל לגלות בדרך זו האם הנאתך מהים והבריכה מגיעה מעצם הטבילה במים או מכל ההקשר הפסול שבחוף מעורב. בהצלחה! אביאל
שאלה: הלכות מנחה מקוצרת: יש לי כמה שאלות לגבי תפילת מנחה: 1. במקרה ואני נקלע למקום שמתפללים מנחה מקוצרת בשעת הדחק, כיצד יש לנהוג? כלומר, עונים אמן ו"ברוך הוא וברוך שמו" על הברכות של הש"ץ? מתחילים עם הש"ץ את התפילה או רק אחרי ברכת האל הקדוש? יש הבדל בין אשכנזים לספרדים? אם כן, אז מה ההבדל? ואם כן, אז בתור ספרדי, אם אתפלל עם אשכנזים עליי לנהוג כמותם במצב כזה? 2. אם נשאר ממש מעט זמן עד השקיעה כך שחזרת הש"ץ בטוח תתחיל אחרי השקיעה, מה יש להעדיף? מנחה מקוצרת או עם חזרה ולהסתמך על הדעה שמותר 13.5 דקות אחרי השקיעה להתפלל מנחה? 3. אם נשאר מעט זמן עד השקיעה אך חזרת הש"ץ תתחיל מעט זמן לפני השקיעה ותסתיים אחרי השקיעה, מה במקרה זה יש להעדיף? מנחה מקוצרת או עם חזרה? מראש "(
תשובה: א.ספרדים נוהגים להתחיל עם החזן, ולומר עימו גם קדושה, אשכנזים נוהגים להמתין עד סוף קדושה ורק אז להתחיל תפילת לחש. כשאתה עם אשכנזים והמניין מצומצם תתפלל כמותם. אם המניין אינו מצומצם, תתפלל כמנהג הספרדים. ב.עדיף מנחה מקוצרת ג.עם חזרה
שאלה: נרות שבת-מוטרדת: אני נשואה 2 ומדליקה בכל שישי 4 נרות. קרה מס שבתות שנר אחד (תמיד זה השמאלי) נכבה לפני כולם. אציין כי כל ה-4 דולקים משך הקידוש אך תמיד אותו אחד נכבה מוקדם יותר מהיתר. הדבר מטריד את מנוחתי וממש לא נותן לי ליהנות משבת קודש. ניסיתי להדליק נרות נוספים לצדיקים. האם הגיוני שתמיד אחד כבה כחצי שעה לפני היתר??מה עליי לעשות?יש בזה עניין בכלל?
תשובה: תבקשי מבעלך שיכין את הנרות לפני שבת כך שהפתילה תהיה רמה, והנר יונח במקום ללא רוחות. בנוסף יש חשיבות להתחזק בשמירת שבת ולימוד הלכותיה, בכתבי האר"י מובא שהנרות הם כנגד זכור ושמור.
שאלה: כשרות בבתי מלון: אלו בתי מלון ובתי הארחה בירושלים מומלצים מבחינת כשרות?
תשובה: הכל תלוי בתעודת הכשרות, יש גם מהדרין וגם רגיל. באופן כללי איננו ממליצים לאכול במקום עם תעודת כשרות רגילה אלא לאחר בירור מעמיק עם המשגיח.